বরিশালি উপভাষা

বরিশালি উপভাষা বা বরিশালি বাংলা বাংলাদেশের বরিশাল অঞ্চলে প্রচলিত বাংলা ভাষার একটি উপভাষা। এটি আদিতে বাকলা চন্দ্রদ্বীপ, পরে বাকেরগঞ্জ এবং পরবর্তীতে বরিশাল অঞ্চলের উপভাষা। এটি বরিশাল, ঝালকাঠি, বরগুনা, পটুয়াখালী এবং পিরোজপুর জেলার বাঙালিদের প্রধান কথ্য বাংলা উপভাষা। এছাড়া ভোলা, মাদারীপুর, শরীয়তপুর, গোপালগঞ্জ ও খুলনার কিছু অংশের মানুষও এ উপভাষায় কথা বলে। বরিশালি বাংলা মূলত বাংলা ভাষার বঙ্গ উপভাষার অন্তর্গত একটি উপভাষা। বরিশালি বাংলা মূলত বাংলাদেশের বরিশাল বিভাগের বরিশাল, ঝালকাঠি, বরগুনা, পটুয়াখালী, এবং পিরোজপুর জেলার বাঙালিদের প্রধান বাংলা উপভাষা। এছাড়া পার্শ্ববর্তী লক্ষ্মীপুর জেলা, খুলনা এবং ঢাকা বিভাগের অনেক অঞ্চলের মানুষও এই উপভাষায় কথা বলে। বাংলা ভাষার অন্যান্য সকল বঙ্গালী উপভাষার ন্যায় বরিশালী বাংলা উপভাষায়ও একই ধরনের ধ্বনিতাত্ত্বিক, রূপতাত্ত্বিক এবং বাক্য তাত্ত্বিক বৈশিষ্ট্য পরিলক্ষিত হয়। ই,উ স্বরধ্বনির ক্ষেত্রে অপিনিহিতির ব্যবহার লক্ষণীয়। যথাঃ- রাখিয়া>রাইখ্যা, আজি>আইজ “এ” কারের উচ্চারণ অনেক সময় “এ্যা” হয়। যথা- বেল>ব্যাল, মেঘ>ম্যাগ কখনাে কখনাে অনুনাসিক স্বরধ্বনিতে অর্ধঅনুনাসিকের ব্যবহার পাওয়া যায়। যথাঃ চাঁদা>চান্দা, আঁধার>আন্ধার। মহাপ্রাণ ঘােষ ধ্বনি অল্পপ্রাণ ঘােষ ধ্বনি হয়, যথাঃ দুধ>দুদ, ভাত>বাত। পদের আদ্যাক্ষর “শ” “ষ” “স” ধ্বনি “হ” ধবনিতে পরিবর্তিত হয়। যথা- শালিক>হালিক, শামুক>হামুক, সকাল>হকাল, শৌল>হৌল, শালা>হালা, শশুর>হৌর, শাড়ী>হাড়ী ইত্যাদি। অন্ত “ক” ও “খ” ধ্বনি “হ” ধ্বনি হয়। যথা- টাকা>টাহা, দেখা>দেহা। অনেক সময় “র” ধ্বনি “ল” হয়। যথাঃ শরীর>শরীল। কখনাে কখনাে “ল” এর উচচারণ “ন” হয়। যথাঃ লাঙ্গল>নাঙ্গল। কর্মসম্প্রদানের একবচনে “রে” বিভক্তি, যথাঃ হ্যারে কও = তাকে বল। কর্তৃকারকে এক বচনে “এ্যা” বিভক্তি। যথাঃ সফিজ্যা বাড়ী গেছে, করিম্যা একটু এদিগে আয় তো। করণকারকে “এ্যা” বিভক্তি। যথাঃ লাডি দিয়্যা পিডাও। ভবিষ্যতকালের উত্তম পুরুষের ক্রিয়া পদে ‘উম' অথবা 'মু' বিভক্তি। যথাঃ করমু/করুম, খামু, যামু, মারমু/মারুম ইত্যাদি। তুমি আইয়া দেহো = তুমি আসিয়া দেখো, তুমি কি কাইল গেছিলা? = তুমি কি কাল গেছিলে?, কোনদিক দিয়্যা যাইবেন? = কোনদিক দিয়ে যাবেন?, মোর মনে হয় এহন একটা বাজে = আমার মনে হয় এখন একটা বাজে, আইজ সবাই একলগে ঘোরতে যামু = আজ সবাই একসঙ্গে ঘুরতে যাবো, তারপর কি করমু? = তারপর কি করবো? ইত্যাদি। বাংলার প্রমিত উচ্চারণ থেকে ভিন্ন বরিশালি বাংলা উপভাষায় প্রচলিত কিছু শব্দ নিচে দেয়া হলো। অঙ্গ প্রত্যঙ্গ বাচক থােরা = উরু, আঁডু = হাঁটু, ঘেডি = ঘেটি/ঘাড়, গুরমুইর‍্যা = পায়ের গােড়ালী, কেতকুলি = বগল, মাথার তাউল্লা = মাথার তালু, জিবরা/টাগরা = জিহ্বা, হােতমা /থোতমা = থুতনী, কুচকি = কুচকি, ফানা / কচুডি পানা = কচুরি পানা, কোলা/জমিন = জমি ইত্যাদি । জীবজন্ত বাচক জেডি = টিকটিকি, তেলাচোরা = তেলাপোকা/আরশোলা, বরিছাগল = ছাগী, মুকরা/মুরহা/মুরহী= মুরগী, চাউম্যা= এক প্রকার চিংড়ি মাছ, পাতিহাল= খেকশিয়াল, উটকল/লাডা = এক জাতীয় টাকী মাছ, চ্যাং মাছ/টাহি মাছ = টাকী মাছ, গাইওল = গাই/গাভী ,হাপ = সাপ ইত্যাদি। উদ্ভিদ বাচক হিদলা = শেওলা, হউরা/সইষ্যা = সরিষা, নারহৈল = নারকেল, উশ্যি = শিম, কাহই = কাকরােল, শেরেজ গাছ/রেন্ডী গাছ = রেইন ট্রি, হডি গাছ = শটি গাছ , চাম্বল = চম্বল গাছ ইত্যাদি । বিবিধ শব্দ প্যানাপােডা = অনর্থক কথাবার্তা, খ্যামা দেওয়া = থেমে যাওয়া, মানা হরা = মানা করা/নিষেধ করা/বারন করা, হান্দান = প্রবেশ করানাে , অদ = গর্ত , রান্দা = রান্না, ওশ্যা ঘর = পাকের ঘর, দাউর = লাকরী, বরক = কলা পাতা, হিয়ান = সেলাই, খারা জিল্লিমারা = বিদ্যুত চমকানাে, ড্যাবরা = বামহাতী, দেউরহা = চেরাগদানী, আউত্তা = মাটির পেয়ালা বিশেষ, ছিলা = ধান ক্ষেতের মধ্য দিয়ে পথ, কাইনাড়ী = ঘরের পিছন ইত্যাদি। মাসের নাম ভাটিপু্ত্রের বরিশালি গদ্যসংগ্রহ - মিহির সেনগুপ্তের বরিশালি উপভাষায় রচিত বই। বরিশালের উপভাষার অভিধান - কাগজ প্রকাশন কর্তৃক প্রকাশিত মুহাম্মাদ মহসিন রচিত অভিধান গ্রন্থ। বাংলা উপভাষা নোয়াখালীয় উপভাষা ময়মনসিংহীয় উপভাষা ঢাকাইয়া কুট্টি উপভাষা রংপুরি ভাষা হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Vanga বঙ্গ"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  দেব, শুদ্ধব্রত। "পড়তেও কলজের ধক লাগে"। anandabazar.com। ২০১৮-১২-১৬ তারিখে মূল থেকে আর্কাইভ করা। সংগ্রহের তারিখ ২০২০-০৯-২২।  "বরিশালের উপভাষার একটি অভিধান"। ঢাকা ট্রিবিউন। ২০১৮-০৩-১৩। ২০১৮-০৩-১৬ তারিখে মূল থেকে আর্কাইভ করা। সংগ্রহের তারিখ ২০২০-০৯-২২।  খান, শামসুজ্জামান (২০১৪), "লোকজ ভাষা", বাংলাদেশের লোকজ সংস্কৃতি গ্রন্থমালাঃ বরগুনা, ঢাকা: বাংলা একাডেমি, আইএসবিএন 984-07-5349-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) শহীদুল্লাহ্, ড. মুহাম্মাদ, আঞ্চলিক ভাষার অভিধান, ঢাকা: বাংলা একাডেমি উদ্ধৃতি টেমপ্লেট ইংরেজি প্যারামিটার ব্যবহার করেছে (link)